אלבום שהופק ע"י גיא לוי הקונטרבסיסט והמלחין אשר התיימר להתמודד עם שיריו של המשורר הגדול אלכסנדר פן. באלבום מנגנת פסנתר ושרה הזמרת והיוצרת טליה אליאב. הפרויקט מציע מוזיקה חדשה הבאה להנציח 11 שירים שכתב אלכסנדר פן, משורר בעל כוח פואטי מובהק ודמיון חסר רסן.פן, החל דרכו בכתיבת שירה לירית מקסימה וסוערת והפך למשורר מורד, משורר חברתי ופוליטי במפגיע, משורר מתנגד. הוא כתב שירה מחויבת, שירי מחאה, פואמות חברתיות ושירים פוליטיים. בסוף ימיו חזר לשירתו הלירית אשר השתבחה וזוקקה.
סיפורים רבים יש על אלכסנדר פן יפה התואר שהסתובב בתל אביב הצעירה; הוא היה נכנס ככה סתם רכוב על חמור לקפה כנרת המפורסם, היה המאהב של חנה רובינה הבלתי מושגת ועוד סיפורים רבים. פן נחשב מוקצה בממסד הספרותי, רק בשל עמדותיו הפוליטיות. מלבד דמותו הציורית של פן, בוהמיין יפה תואר ורב קסם, ישנה גם השירה עצמה והיא לבו של הפרויקט. רבים מהשירים שנכנסו לאלבום הינם שירים שמעולם לא הולחנו וזכו לראשונה לחיים בעולם המוסיקלי.
עד כה יצאו מהפרוייקט שני סינגלים: 'זה עובר', ו'בוקר טוב'.
גיא לוי ביקש לשים במוקד היצירה המוזיקלית את מילותיו של המשורר הגדול, לשירים נתפרה מעטפת מוזיקלית רחבה, הנעה בין צליל "ארצישראלי" נושן ומוכר לבין הפקה נועזת והרפתקנית אשר במרכזה טריו פסנתר קלאסי, אשר הסיר מעליו מגבלות של סגנון ואופנה והכל במטרה ליצור קלאסיקה מוזיקלית למילים הכל כך אלמותיות.
הפרויקט המיוחד זכה לתמיכת אקו"ם ובימים אלו יוצא בנענע דיסק.